РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/65-20

24. фебруар 2020. године

Б е о г р а д

З А П И С Н И К

59. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 24. ФЕБРУАРА 2020. ГОДИНЕ

 Седница је почела у 9.20 часова.

 Седницом је председавала Катарина Ракић, председник Одбора.

 Седници су присуствовали чланови Одбора: Драган Јовановић, др Владимир Орлић, Огњен Пантовић, Снежана Б. Петровић, Јасмина Каранац и Далибор Радичевић.

 Седници су присуствовали заменици чланова Одбора: Ивана Николић (заменик Јовице Јевтића) и Милан Љубић (заменик Оливере Пешић).

 Седници нису присуствовали чланови Одбора: Зоран Милекић, Стефана Миладиновић, Драган Весовић, Ненад Константиновић, Марина Ристић, Александар Стевановић, Новица Тончев и Горан Ћирић, нити њихови заменици.

 Седници је присуствовала Јелена Топаловић Китановић из Министарства грађевинарства, саобраћаја и инфраструктуре и Славица Вишњић из Министарства трговине, туризма и телекомуникација.

 Одбор је, једногласно (9 гласова ,,за“), у складу са предлогом председника Одбора усвојио следећи

Д н е в н и р е д:

1. Разматрање Предлогa закона о потврђивању Протокола уз Конвенцију о уговору за међународни превоз робе друмом (CMR), који је поднела Влада (број **011-231/20 од 7. 02. 2020. године**);
2. Разматрање Предлога закона о потврђивању Анекса бр. 3 Споразума о економској и техничкој сарадњи у области инфраструктуре између Владе Републике Србије и Владе Народне Републике Кине, који је поднела Влада (број 011-2911/17од 13. 10. 2017. године).

Пре преласка на рад према утврђеном Дневном реду, Одбор је, једногласно (9 гласова „за“), усвојио Записник 58. седнице Одбора одржане 21. фебруара 2020. године.

Прва тачка дневног реда: **Разматрање** **Предлогa закона о потврђивању Протокола уз Конвенцију о уговору за међународни превоз робе друмом (CMR)**, **који је поднела Влада**

 Представник Министарства грађевинарства, саобраћаја и инфраструктуре, Јелена Топаловић Китановић, истакла је да овим протоколом српски превозници добијају много. Накнаду штете приликом неког оштећења робе превозници ће плаћати мање по овом Протоколом, него према Конвенцији.

 Одбор је, у складу са чланом 155. став 2. Пословника Народне скупштине, одлучио, једногласно (9 гласова „за“), да предложи Народној скупштини да прихвати Предлог закона о потврђивању Протокола уз Конвенцију о уговору за међународни превоз робе друмом (CMR), који је поднела Влада.

 За известиоца Одбора на седници Народне скупштине одређенa је Катарина Ракић, председник Одбора.

Друга тачка дневног реда: **Разматрање** **Предлога закона о потврђивању Анекса бр. 3 Споразума о економској и техничкој сарадњи у области инфраструктуре између Владе Републике Србије и Владе Народне Републике Кине, који је поднела Влада**

Представник Министарства трговине, туризма и телекомуникација, Славица Вишњић, је истакла да је основни Споразум потписан 2009. године када је рађен први пројекат мост Борча-Земун. Кад се кренуло у преговоре са кинеском страном око изградње пруге Београд-Будимпешта, трилатерална радна група Мађарске, Србије и Кине донела је закључак да се Споразум допуни и измени у смислу да се укључе локомотиве и железнички возови, тј. да нема јавних набавки, да буду ослобођени плаћања царина и пдв-а и да се води рачуна о кинеским радницима.

 Одбор је, у складу са чланом 155. став 2. Пословника Народне скупштине, одлучио, једногласно (9 гласова „за“), да предложи Народној скупштини да прихвати Предлог закона о потврђивању Анекса бр. 3 Споразума о економској и техничкој сарадњи у области инфраструктуре између Владе Републике Србије и Владе Народне Републике Кине,који је поднела Влада.

 За известиоца Одбора на седници Народне скупштине одређенa је Катарина Ракић, председник Одбора.

На седници Одбора вођен је тонски запис.

 Седница је закључена у 9.30 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић